Aníta Hinriksdóttir

Íþróttaferill 
Aníta varð heims- og Evrópumeistari í 800 metra hlaupi ungmenna með aðeins sex daga millibili í júlí 2013 og bætti Norðurlandameistaratitli í safnið tæpum mánuði síðar. Hún vann 800 m hlaupið á heimsmeistaramóti 17 ára og yngri í Donetsk í Úkraínu 14. júlí 2013, 20. júlí 2013 var hún hlutskörpust í sömu grein á Evrópumóti 19 ára og yngri í Rieti á Ítalíu og 17. ágúst sigraði hún örugglega í sömu grein á Norðurlandamóti 19 ára og yngri í Espoo í Finnlandi. Aníta bætti eigið Íslandsmet þegar hún hljóp 800 metra á 2:00,49 mínútum á ungmennamóti í Mannheim í Þýskalandi 30. júní 2013. Þann 17.ágúst 2016 bætti hún síðan Íslandsmetið aftur á Ólympíleikunum í Ríó. Það var bæting um þrjátíu og fimm sekúndubrot og var tíminn 2:00´14.

 Viðurkenningar 
Í kjölfar góðs árangurs á íþróttamótum hefur Aníta fengið ýmsar viðurkenningar.

 Dagsetning Viðurkenning Veitt af 12. október 2013 Vonarstjarna evrópskra frjálsíþrótta í kvennaflokki Frjálsíþróttasamband Evrópu 2. desember 2013 Frjálsíþróttakona ársins og frjálsíþróttamaður ársins Frjálsíþróttasamband Íslands 18. desember 2013 Íþróttakona Reykjavíkur Íþróttabandalag Reykjavíkur 27. desember 2013 Íþróttamaður ársins Sport.is 28. desember 2013 Annað sæti í kjöri á íþróttamanni ársins Samtök íþróttafréttamanna 31. desember 2013 Maður ársins Rás 2

 Fjölskylda 
Aníta er systurdóttir hlaupakonunnar Mörthu Ernstdóttur, sem keppti fyrir Ísland á sumarólympíuleikunum í Sydney 2000.

 Tilvísanir 

Flokkur:Íslenskir frjálsíþróttamenn
Flokkur:Íslenskar frjálsíþróttakonur
Flokkur:Íslenskir heimsmeistarar í íþróttum
Flokkur:Manneskja ársins á Rás 2